**ՀԱՅՏԱՐԱՐՈՒԹՅՈՒՆ**

**ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ (ՓՈՓՈԽՎԱԾ)**

Ընթացակարգի ծածկագիրը` **«ՀՀ ՊՆ ՆՏԱԴ-ՓՊՄԱՊՁԲ-18/115»**

**I. ԳՆՄԱՆ ԱՌԱՐԿԱՅԻ ԲՆՈՒԹԱԳԻՐԸ**

1. Պատվիրատուն` ՀՀ պաշտպանության նախարարությունը, որը գտնվում է ք. Երևան, Բագրևանդի 5 հասցեում, **«Հղկող թղթերի»** ձեռքբերման նպատակով կազմակերպվելիք փակ պարբերական մրցույթի հնարավոր մասնակիցների որոշման նպատակով հայտարարում է նախաորակավորման ընթացակարգ:

**II. ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

2. «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:

3. Նախաորակավորման ընթացակարգին մասնակցելու ցանկություն ունեցող մասնակիցը պետք է`

1) բավարարի «Գնումների մասին» ՀՀ օրենքի 6-րդ հոդվածի 3-րդ մասի 1-ին կետով սահմանված «Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին: Ընդ որում համանման է համարվում ***«Շինանյութի»*** մատակարարած լինելը:

Մասնակիցը համարվում է սույն ենթակետով նախատեսված որակավորման չափանիշին բավարարող, եթե հայտով ներկայացրել է պահանջվող տեղեկությունները.

4. Մասնակիցները նախաորակավորման ընթացակարգին կարող են մասնակցել համատեղ գործունեության կարգով (կոնսորցիումով)։ Նման դեպքում`

1) նախաորակավորման հայտը ներառում է նաև համատեղ գործունեության պայմանագիր.

2) նախաորակավորման հայտի գնահատման ժամանակ հաշվի են առնվում համատեղ գործունեության պայմանագրի բոլոր անդամների միասնական որակավորումները (համատեղ գործունեության պայմանագրի յուրաքանչյուր անդամի որակավորումը պետք է համապատասխանի այդ պայմանագրով տվյալ անդամի ստանձնած` սույն հայտարարությամբ սահմանված որակավորման պահանջներին)

3) մասնակիցները կրում են համատեղ և համապարտ պատասխանատվություն.

4) համատեղ գործունեության պայմանագրի կողմը (կողմերը) չի (չեն) կարող նույն ընթացակարգին ներկայացնել առանձին հայտ (հայտեր):

5) կոնսորցիումի անդամի կոնսորցիումից դուրս գալու դեպքում կոնսորցիումի հետ պատվիրատուի կնքած պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները։

5. Փակ պարբերական մրցույթի անցկացման ժամանակ մասնակիցներին կարող է հայտնի դառնալ կամ վստահվել պետական գաղտնիք պարունակող տեղեկություն, որի հրապարակումը (ցանկացած ձևով) այլ անձի (այդ թվում` հարազատներին) կարող է առաջացնել ՀՀ օրենսդրությամբ սահմանված պատասխանատվություն։

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

6. Մասնակիցն իրավունք ունի ՀՀ պաշտպանության նախարարությունից պահանջելու նախաորակավորման հայտարարության վերաբերյալ պարզաբանում։ ՀՀ պաշտպանության նախարարությունը հարցումը կատարած մասնակցին պարզաբանումը տրամադրում է հարցումը ստանալու օրվան հաջորդող օրացուցային օրվա ընթացքում։ Սույն կետում նշված հարցումը մասնակիցը ներկայացնում է գնումները համակարգողի էլեկտրոնային փոստին ուղարկելու միջոցով:

Հարցման մասին պարզաբանումն ուղարկվում է գնումները համակարգողի` սույն հրավերով նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով:

7. Հարցման և պարզաբանումների բովանդակության մասին հայտարարությունը պարզաբանումը տրամադրելու օրը հրապարակվում է տեղեկագրում` առանց նշելու հարցումը կատարած մասնակցի տվյալները։

8. Պարզաբանում չի տրամադրվում, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող մեկ օրացուցային օրվա ընթացքում:

9. Նախաորակավորման հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը գնումները համակարգողը փոփոխություն կատարելու մասին հայտարարությունը հրապարակում է տեղեկագրում։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

10. Սույն ընթացակարգին մասնակցելու համար մասնակիցը ներկայացնում է հայտ։

11. Նախաորակավորման հայտը մասնակիցը ներկայացնում է փաստաթղթային ձևով` փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. **Հայաստանի Հանրապետության պաշտպանության նախարարություն, ք. Երևան, Բագրևանդի 5.**

բ. **«ՀՀ ՊՆ ՆՏԱԴ-ՓՊՄԱՊՁԲ-18/115»**.

գ. **Նախաորակավորման հայտ**.

դ. **մասնակցի անվանումը (անունը), գտնվելու վայրը և հեռախոսահամարը:**

12. Փաստաթղթային ձևով նախաորակավորման հայտերը անհրաժեշտ է ներկայացնել ՀՀ ՊՆ գնումների կազմակերպման վարչություն` ք. Երևան, Բագրևանդի 5 հասցեով` **№ 2074 սենյակ,** գնումները համակարգող ՀՀ ՊՆ գնումների կազմակերպման վարչության ԳԿ բաժնի պետ Ա. Ամիրյանին**:**

Փաստաթղթային ձևով ներկայացված նախաորակավորման հայտերը գնումները համակարգողի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։

13. Մասնակիցը նախաորակավորման հայտով ներկայացնում է`

1) իր կողմից հաստատված նախաորակավորման ընթացակարգին մասնակցելու գրավոր դիմում` համաձայն հավելված N 1-ի,

2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշի պահանջներին իր համապատասխանության մասին` համաձայն հավելված 2-ի,

3) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով):

14. Մասնակցի կողմից ներկայացվող նախաորակավորման հայտում ներառվող բոլոր փաստաթղթերը ներկայացվում են մեկ բնօրինակից: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.

15. Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:

16. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ ԱՐԴՅՈՒՆՔՆԵՐԻ ԱՄՓՈՓՈՒՄԸ**

17. Նախաորակավորման հայտերի գնահատումը տեղի կունենա ՀՀ պաշտպանության նախարարության գնումների կազմակերպման վարչությունում` գնումների համակարգողի կողմից։

Նախաորակավորման հայտարարությամբ սահմանված մասնակցության իրավունքին և որակավորման չափանիշներին ներկայացվող պահանջները բավարարելու դեպքում, մասնակիցը` կհամարվի **նախաորակավորված մասնակից և կընդգրկվի նախաորակավորված մասնակիցների ցանկում:** Գնման գործընթացին հետագա մասնակցության իրավունք են ստանում նախաորակավորված մասնակիցների ցուցակում ընդգրկված մասնակիցները:

18. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում:

Եթե նախաորակավորման հայտերի բացման նիստի ընթացքում իրականացված գնահատման արդյունքում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա գնումները համակարգողը մեկ աշխատանքային օրով կասեցնում է նիստը և նույն օրը դրա մասին տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված գնումները համակարգողի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

19. Եթե սույն հայտարարության 18-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է:

*Սույն հայտարարությամբ սահմանված չափանիշներին համապատասխանող մասնակցին սահմանված կարգով կառաջարկվի կնքել աշխատանքների գնման պետական գաղտնիք պարունակող փակ պարբերական մրցույթի սկզբնական պայմանագիր:*

20. Գնումների համակարգողը չի կարող մասնակցել նախաորակավորման հայտերի գնահատման աշխատանքներին, եթե նախաորակավորման հայտերի բացման նիստում պարզվում է, որ վերջինիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իր մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր, ինչպես նաև ամուսնու ծնող, երեխա, եղբայր կամ քույր) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը տվյալ ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա նախաորակավորման հայտերի բացման նիստից անմիջապես հետո սույն ընթացակարգի առնչությամբ շահերի բախում ունեցող գնումների համակարգողը ինքնաբացարկ է հայտնում ընթացակարգից:

21. Փակ պարբերական մրցույթի գործընթացին մասնակցելու իրավունք ստանում են նախաորակավորված մասնակիցների ցուցակում ընդգրկված այն մասնակիցները, որոնք՝

1) ՀՀ ռեզիդենտ հանդիսացող անձանց դեպքում` հաստատում և սույն հայտարարությամբ սահմանված ժամկետում հանձնաժողովի քարտուղարին ներկայացնում են պետական գաղտնիք պարունակող տեղեկատվության պահպանման մասին պարտավորագրի բնօրինակը,

2) ՀՀ ռեզիդենտ չհանդիսացող անձանց դեպքում` սույն հայտարարությամբ սահմանված ժամկետում հանձնաժողովի քարտուղարին ներկայացնում են Հայաստանի Հանրապետության օրենսդրությամբ սահմանված կարգով պետական գաղտնիք պարունակող տեղեկություններին առնչվելու թույլտվության պատճենը, և ՀՀ օրենսդրությամբ նախատեսված ռազմական նշանակության արտադրանքի ներմուծման և արտահանման կամ տարանցիկ փոխադրման կամ դրա առևտրի միջնորդական գործունեության լիցենզիայի պատճենը, ինչպես նաև պետական գաղտնիք պարունակող տեղեկատվության պահպանման մասին պարտավորագրի բնօրինակը:

Այս կապակցությամբ հանձնաժողովի քարտուղարը սույն հայտարարության մեջ նշված իր էլեկտրոնային փոստից հայտերի բացման նիստին ավարտին հաջորդող մինչև երկրորդ աշխատանքային օրվա ավարտը նախաորակավորված մասնակիցների` դիմումում նշված էլեկտրոնային փոստերին միաժամանակ ուղարկում է ծանուցում` նշելով հրավերի ստացման կարգը: Ընդ որում սույն կետում նշված ծանուցմանը կցվում է նաև պետական գաղտնիք պարունակող տեղեկատվության պահպանման մասին պարտավորագրի ձևը և լրացման պայմանները:

Նախաորակավորված մասնակիցները հաստատում և սույն կետում նշված ծանուցումը ուղարկվելուն հաջորդող երեք աշխատանքային օրվա ընթացքում, առձեռն հանձնաժողովի քարտուղարին են ներկայացնում սույն կետում նշված փաստաթղթերը: Հանձնաժողովի քարտուղարը տեղում գնահատում է կազմված փաստաթղթի համապատասխանությունը սահմանված ձևին, ինչպես նաև հրավերի ստացման համար համապատասխան լիազորություն ունեցող անձի ինքնությունը և համախատասխանության դեպքում նույն պահին տրամադրում է հրավերը և համապատասխան տեղեկանք` նշելով հրավերի տրամադրման ամսաթիվը, ժամը:

22. Սույն հայտարարության 21-րդ կետով նախատեսված ժամկետից ուշ փաստաթղթեր ներկայացրած նախաորակավորված մասնակիցներին հրավեր չի տրամադրվում:

Սույն հայտարարության հետ կապված լրացուցիչ տեղեկություններ ստանալու համար կարող եք դիմել ՀՀ ՊՆ գնումների կազմակերպման վարչություն` ք. Երևան, Բագրևանդի 5 հասցեով` № 2074 սենյակ, Գնումները համակարգող Արմեն Ամիրյանին, հեռ. /010/ 29-43-53, Էլ. փոստ. [a.amiryan@mil.am](mailto:a.amiryan@mil.am):

Հավելված N 1

**«ՀՀ ՊՆ ՆՏԱԴ-ՓՊՄԱՊՁԲ-18/115»**ծածկագրով փակ

պարբերական մրցույթի նախաորակավորման

ընթացակարգի հայտարարության

**ԴԻՄՈՒՄ\***

###### նախաորակավորման ընթացակարգին մասնակցելու

-------------Մասնակցի անվանում-----------------ն հայտնում է, որ ցանկություն ունի մասնակցել ՀՀ պաշտպանության նախարարության կողմից **«ՀՀ ՊՆ ՆՏԱԴ-ՓՊՄԱՊՁԲ-18/115»,** ծածկագրով փակ պարբերական մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

-ի հարկ վճարողի հաշվառման համարն է` :

մասնակցի անվանումը հարկի վճարողի հաշվառման համարը

-ի էլեկտրոնային փոստի հասցեն է` :

մասնակցի անվանումը էլեկտրոնային փոստի հասցեն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

**«ՀՀ ՊՆ ՆՏԱԴ-ՓՊՄԱՊՁԲ-18/115»** ծածկագրով փակ

պարբերական մրցույթի նախաորակավորման

ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով**

**նախատեսված գործունեությանը» որակավորման չափանիշին համապաստախանության մասին**

---------------մասնակցի անվանումը----------------հայտարարում և հավաստում է, որ հայտը ներկայացնելու տարվա և դրան նախորդող երեք տարիների ընթացքում մատակարարել է ներքոհիշյալ ապրանքները:

|  |  |  |
| --- | --- | --- |
| Նախաորակավորման հայտը ներկայացնելու տարվա և դրան նախորդող երեք տարիների ընթացքում պատշաճ ձևով իրականացրած պայմանագրերի | | |
| հ/հ | առարկան | պատվիրատուի և նրա հետ կապ հաստատելու տվյալները |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |
| տարեթիվը`............ թվական | | |
| 1 |  |  |
| 2 |  |  |
| ... |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.